Posted on February 26, 2019 Author GPS News	Comment(0)
Ek kon nog nooit rêrig die ding verstaan van hoekom sekere liggaamsfunksies so onaanvaarbaar vir die samelewing is nie. Dit gaan my verstand te bowe hoekom ek moet skaam oor my maag wat gor oor ek honger is, of die silent but violent knorretjie wat ek soms so onbeskaamd laat glip nie. Ook nie hoekom ek nie 'n reuse wind mag opbring nadat ek die helfte van 'n groot bier opgedrink het nie.
Maar dit is duidelik dat dit sosiaal onaanvaarbaar is en dat dit nie gedoen word in polite society nie. Mev die Snob laat nooit 'n windjie nie, sy burp ook nie en haar maag gor nooit nie. Nou vra ek jou met trane in my baby blues: is sy dan nie menslik nie? Nou kyk, ek het al die kuns vervolmaak om daardie geluidlose windjie die lug en die lig te laat sien.
Die groot geheim is om so onskuldig soos 'n pas gebore lam te lyk. Gelukkig het ek die vermoë om te bloos saam met my reputasie donkiejare terug verloor en nog nie een van die twee gemis nie. Jy weet mos mense het so die manier om jou persoonlike spasie so te minag as almal in 'n ry staan? Wel, ek het raad daarvoor. Jy los 'n geluidlose metaangas bommetjie terwyl jy doodstil staan in hierdie ellelange ry. Dan wag jy so 5 sekondes voordat jy vervaard omdraai en die persoon agter jou aangluur terwyl jy melodramaties met jou hand voor jou gesig waai.
Daai persoon doen dit weer met die persoon agter hom of haar en so speel almal tellefoontjie met 'n windjie. Maar jy weet dat jy die skuldige is en jy moet jou gesig maar mooi reguit hou om nie onbedaard aan die lag te gaan nie. Maar weet jy, die arme mens agter jou kry so skaam hy/sy staan sommer 'n meter agter toe, net om jou vuil kyke te vermy.
Hierdie taktiek werk wonderlik op sport stadiums, die poskantoor, die bank, die ATM… ag, enige plek waar daar 'n konglomerasie van mense is.
Die ding met burpies is almal om jou skaam vir jou gedrag. Nou ek het die manier om as ek nie van mense hou, my swak maniere verder te probeer volmaak. Veral as die hoity-toity familie van Old Man River daarop aandring dat ons 'n vleisie moet kom braai. Man, dit is nou stywe gedoentes. So, ek burp, ek swets en wangedra my oor die algemeen. Hulle het nou maar opgehou om my te nooi.
Maar dit daar gelaat. Dan is daar nog die vroulike normale liggaamsfunksies wat 'n ontsaglike taboe is. Alles moet so onder die dekmantel van geheimhouding geskied. Dankie tog daar is nie 'n spesiale shack onder in die tuin waar ek hoef te gaan sit vir veertig dae en veertig nagte nie want die sondvloed laat die huishoudelik ark oor troebel waters dobber nie.
Maar nou ja. Al wat ek eintlik wil se is dat dames, julle is ook mens. Poep, burp en laat jou maag gor van die hongerte. Jy mag maar askies sê oor die metaangas wat die osoonlaag vernietig, maar dit is dit. Ons almal doen dit, jy is nie uniek nie. Laat los maar, susters, almal moet net groot happe vat…
Sien, die ding met familie is net dit – dis familie. Ek kan verskeie "aanvullende" woorde voor familie insit, maar die editor vroutjie gaan dit net uithaal. Kyk, daar is lede van my familie vir wie ek baie lief is, soos byvoorbeeld my sussie. Haar DNA is my DNA. So, dit is in my bloed […]
Ons is al amper weer by Krismis, so vinnig het die tyd gevlieg. En soos die gebruik nou maar is, vra almal vir donasies by arm mense om vir armer mense 'n Krismis boks of iets te kan gee. Daar is bokse vir kinders, bokse vir wit plakkerskampe, bokse vir honger mense… Om nie eens […]